**คณะสัตวแพทยศาสตร์ มข.จัดโครงการ Journal – Club ครั้งที่ 1 ประจำปีการศึกษา 2560**

เมื่อวันพฤหัสบดีที่ 9 พฤศจิกายน 2560 เวลา 13.00 น. ณ ห้องประชุมอาชาไนย ชั้น 5 อาคารพิเชฏฐ์ เหลืองทองคำ คณะสัตวแพทยศาสตร์ มหาวิทยาลัยขอนแก่น โดย **รศ.น.สพ.ดร. ชูชาติ กมลเลิศ** คณบดี ให้เกียรติเป็นประธานในพิธีเปิดโครงการ Journal - Club ครั้งที่ 1ประจำปีการศึกษา 2560 ซึ่งโครงการนี้มีวัตถุประสงค์เพื่อฝึกทักษะที่จำเป็นในการทำวิทยานิพนธ์ของนักศึกษาระดับบัณฑิตศึกษา เป็นเวทีให้อาจารย์และนักศึกษาได้มีโอกาสนำเสนอผลงานทางวิชาการที่เป็นประโยชน์ ทันสมัย และเป็นการสร้างบรรยากาศทางวิชาการในคณะ โดยในกิจกรรมครั้งที่ 1 นี้มีหัวข้อการนำเสนอ 2 หัวข้อ คือ **The role of vitamin A on the genotoxic effects induced by aflatoxin B1 by chromosomal aberrations assay in rats** นำเสนอโดย **นายนิคม ศรีกะชา นักศึกษาระดับปริญญาโท** หลักสูตรสัตวแพทย์สาธารณสุข และ หัวข้อ **NT-proBNP, NT-proANP and cTnI concentrations in dogs with pre-capillary pulmonary hypertension** นำเสนอโดย **นายศิวายุ รัตนะกนกชัย** นักศึกษาระดับปริญญาโทหลักสูตรสหวิทยาการทางสัตวแพทย์ โดยมีคณาจารย์สนใจเข้าร่วมโครงการฯ จำนวน 16 คน บุคลากร จำนวน 5 คน และนักศึกษาระดับบัณฑิตศึกษาทั้งนักศึกษาไทย และนักศึกษาต่างชาติ จำนวน 25 คน